####  ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 21 octombrie 2016, în sedinta extraordinara**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

 Ora 12,30

 Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei extraordinare, convocata in conformitate cu art. 39, alin. (2) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 18 consilieri.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Doamna Nedelcu Gabriela | Viceprimarul municipiului Paşcani |
| Sefi de servicii, directori ai societatilor/institutiilor publice din subordinea Consiliului Local |  |
| Personal din cadrul aparatului de specialitate al Primarului |  |
| Mass-media |  |

 doi cetateni si un grup de elevi.

Supune spre aprobare procesul-verbal din sedinta extraordinara a consiliului local din 26.09.2016, procesul-verbal din sedinta ordinara a consiliului local din 30.09.2016 si procesul-verbal din sedinta extraordinara a consiliului local din 06.10.2016, materiale pe care domnii consilieri l-a avut la mapele de sedinta.

Daca sunt observatii? Daca nu sunt, le supune spre aprobare:

**Pentru = 18**

**Impotriva = -**

**Abtineri = -**

**Doamna Jitaru Irina**, secretarul municipiului Pascani, da cuvantul presedintelui de sedinta.

**Domnul Haldan Vasile,** presedinte de sedinta**,** precizeaza ca prin Convocatorul inregistrat la Consiliul Local al municipiului Pascani sub nr. 1276/17.10.2016 si semnat de 7 consilieri a fost convocat Consiliul Local al municipiului Pascani in sedinta extraordinara in data de 21.10.2016, ora 12,00, cu urmatoarea ordine de zi:

**1. PROIECT DE HOTARARE privind constituirea Comisiei de evaluare a managementului institutiilor de cultura-Casa de Cultura “Mihail Sadoveanu” si Biblioteca Municipala Pascani-aflate in subordinea Consiliului Local al Municipiului Pascani**

 *Initiatorii proiectului de hotarare – Grup consilieri PNL*

**2. PROIECT DE HOTARARE privind instituirea pazei in unitatile de invatamant preuniversitar de stat de pe raza Municipiului Pascani**

 *Initiatorii proiectului de hotarare – Grup consilieri PNL*

**3. PROIECT DE HOTARARE privind identificarea, inventarierea si expertizarea tehnica a constructiilor care prezinta niveluri insuficiente de protectie la actiuni seismice**

 *Initiatorii proiectului de hotarare – Grup consilieri PNL*

**4. PROIECT DE HOTARARE privind infiintarea Directiei de Asistenta Sociala a Municipiului Pascani, serviciu public de asistenta sociala, cu personalitate juridica, aflata in subordinea Consiliului Local al municipiului Pascani**

 *Initiatorul proiectului de hotarare – Consilierul local Pintilie Marius-Nicolae*

**5. Interpelari ale grupului de consilieri locali PNL legate de urmatoarele subiecte:**

 **- Dorinta celor de la Apavital de a realiza o interconectare intre conducta de aductiune a apei apartinand UAT Pascani si o alta conducta apartinand unei alte retele de aductiune, straina de reteaua apartinand UAT Pascani**

**- Hotararea Tribunalului Iasi sectia 2 Civila-Contencios Administrativ si Fiscal cu nr. 518/2016 pronuntata la data de -7.06.2016 privind anularea HCL 64/11.05.2016**

Supune la vot ordinea de zi prezentata:

**Pentru = 18**

**Impotriva = -**

**Abtineri = -**

**Doamna Nedelcu Gabriela,** viceprimarul municipiului Pascani, intreaba care e caracterul de urgenta al sedintei extraordinare convocate astazi. Propune discutarea punctului 2 de pe ordinea de zi, avand in vedere ca in sala se afla si un grup de elevi.

**Domnul Haldan Vasile,** presedinte de sedinta, supune la vot aceasta propunere de incepere a dezbaterilor cu punctul nr. 2 de pe ordinea de zi:

**Pentru = 18**

**Impotriva = -**

**Abtineri = -**

**Domnul Haldan Vasile,** presedinte de sedinta, propune trecerea la punctul nr. 2 de pe ordinea de zi:

**2. PROIECT DE HOTARARE privind instituirea pazei in unitatile de invatamant preuniversitar de stat de pe raza Municipiului Pascani**

 *Initiatorii proiectului de hotarare – Grup consilieri PNL*

**Domnul Bodoasca Mihai-Claudiu,** consilier local, precizeaza ca in comisia de urbanism proiectul de hotarare a primit aviz favorabil.

**Domnul Haldan Vasile,** presedinte de sedinta, solicita daca sunt discutii pe marginea proiectului de hotarare.

**Doamna Jitaru Irina**, secretarul municipiului Pascani, precizeaza ca studiind raportul de specialitate al Directiei economice, Politiei Local si Compartimentului Juridic, si actele normative invocate, in aceasta forma, nu poate da viza de legalitate.

**Domnul Conache Eduard-Catalin**, consilier local, mentioneaza ca doreste sa faca un amendament: inlocuirea in preambulul hotararii a legii nr. 371/2004 cu legea nr. 155/2010, iar la art. 4 din proiectul de hotarare, inlocuirea expresiei “si Politia Comunitara” cu “sau Politia Locala”.

**Doamna Labontu Angelica**, director economic in cadrul Primariei municipiului Pascani, precizeaza ca au scris acolo ca directia economica va duce la indeplinire prevederile hotararii. Daca se doreste un regulament, trebuie sa se stie de unde se porneste. Directia economica este undeva la sfarsit, cand trebuie sa aloce sumele necesare pentru finantarea complementara. De ce trebuie sa duca la indeplinire hotararea directia economica?

**Domnul Conache Eduard-Catalin**, consilier local, intreaba unde scrie asta. In proiect scrie ca directiile de specialitate vor duce la indeplinire prevederile hotararii.

**Doamna Labontu Angelica**, director economic in cadrul Primariei municipiului Pascani, precizeaza ca nu directiile din primarie identifica problema, ci asta o fac scolile si prezinta sumele necesare.

**Domnul Conache Eduard-Catalin**, consilier local, mentioneaza ca stabilirea numarului de camere de supraveghere se face de catre scoli.

**Domnul Pintilie Marius-Nicolae**, consilier local, precizeaza ca ii pare bine ca se discuta despre paza in scoli, fiindca este o problema care exista in Pascani de foarte multa vreme si nu s-au gasit solutii pana astazi. Ar vrea, ca pe langa forma, care este perfectibila, forma proiectului initiat de grupul consilierilor liberali, sa se discute si depre fond. Indeamna ceilalti consilieri la facut amendamente, daca au, si sa gaseasca solutii impreuna la rezolvarea problemei. Ar vrea sa intrebe ceva pe dl. Avasiloaie. Din cate stie el, scolile trebuie sa aiba un plan de securitate.

**Doamna Nedelcu Gabriela,** viceprimarul municipiului Pascani, precizeaza ca e vorba despre plan de paza avizat.

**Domnul Pintilie Marius-Nicolae**, consilier local, precizeaza ca fiind institutii publice, anumiti experti contactati trebuie sa vina si sa ofere solutii tehnice la problema securitatii in scoli. Dupa ce acele solutii tehnice sunt puse in practica, scolile primesc o autorizare din partea politiei nationale. Vrea sa-l intrebe pe domnul Avasiloaie, poate stie mai multe.

**Domnul Avasiloaie Vasilica Viorel**, seful Serviciului Politie Locala, precizeaza ca scolile, in baza Legii nr. 333 privind paza obiectivelor, trebuie sa aiba paza instituita in conditiile legii. Avizul de securitate se da de catre politia nationala. Orice tine de intocmirea planului de paza se face de catre politia nationala.

**Domnul Pintilie Marius-Nicolae**, consilier local, intreaba pe dl. Avasiloaie daca stie cumva daca unitatile de invatamant au astfel de autorizatii pentru paza.

**Domnul Avasiloaie Vasilica Viorel**, seful Serviciului Politie Locala, precizeaza ca, din ce stie el, toate unitatile de invatamant au planuri de paza avizate de politia nationala.

**Domnul Pintilie Marius-Nicolae**, consilier local, il intreaba cum de poate fi asigurata paza 24 de ore cu un singur paznic angajat.

**Domnul Avasiloaie Vasilica Viorel**, seful Serviciului Politie Locala, precizeaza ca, intrebarea trebuie pusa altui actor, directorului sau celui care a organizat paza, intrucat acestia isi asuma raspunderea. Nu cunoaste organizarea pazei in scoli, dar e posibil ca pe timp de ziua paza sa fie asigurata de profesorii de serviciu, iar pe timp de noapte de acel paznic.

**Doamna Nedelcu Gabriela,** viceprimarul municipiului Pascani, precizeaza ca statul de functii al unitatii de invatamant e aprobat de inspectoratul scolar si e avizat de minister. Foarte multe posturi nedidactice au disparut si directorul de scoala a trebuit sa compenseze lipsa aceastora cu atributii pe care le-a dat personalului existent, scolarizandu-l in acest sens. Precizeaza ca sunt alaturi de directorii de scoli si ii sprijina in demersuri la inspectoratul scolar pentru suplimentarea personalului. Exista si legea nr. 35 privind siguranta in scoli, sunt precizari de la minister privind organizarea si securizarea copiilor in scoli.Toate unitatile de invatamant au unul sau mai multe cadre didactice de serviciu intr-o zi, plan de paza avizat, exista un regulament propriu de intrare si iesire din scoala, inclusiv sisteme de supraveghere video.

**Domnul Pintilie Marius-Nicolae**, consilier local, intreaba daca sunt autorizate acele sisteme de supraveghere video.

**Doamna Nedelcu Gabriela,** viceprimarul municipiului Pascani, precizeaza ca e obligatoriu avizarea lor de catre politie.

**Domnul Pintilie Marius-Nicolae**, consilier local, ar vrea pentru o sedinta viitoare o centralizare privind autorizarea acestor scoli din punct de vedere al securitatii. Da exemplu la dumnealui la firma cu privire la paza obiectivelor. Ar dori sa fie consemnat in procesul-verbal al sedintei, ca solicita o centralizare de la unitatile de invatamat cum stau din punct de vedere al acestei autorizari.

**Doamna Nedelcu Gabriela,** viceprimarul municipiului Pascani, precizeaza ca fiecare director de scoala e obligat sa aiba toate avizele si domnii consilieri sunt membri in consiliile de administratie la unitatile de invatamant si pot cere prin acest mecanism sa verifice tot ceea ce inseamna avizare, nevoi, propuneri. Nu sunt organ de control, nici de stabilire a eficientei manageriale a directorilor de scoli. Crede ca initiatorii acestui proiect de hotarare trebuiau sa invite la sedinta de consiliu local si directorii de scoli.

**Domnul Ursu Dumitru-Leonard**, consilier local, precizeaza ca este membru in consiliul de administratie al Scolii Gimnaziale Giastesti si in sedinta de luna trecuta s-a aprobat achizitionarea din bugetul scolii a camerelor de luat vederi pentru securitate si paza. Crede ca pana la aceasta data au si fost achizitionate aceste camera.

**Domnul Avasiloaie Vasilica Viorel**, seful Serviciului Politie Locala, precizeaza ca a si fost pus in functiune acest sistem de supraveghere.

**Domnul Haldan Vasile,** presedinte de sedinta, precizeaza ca incepand de anul viitor va fi obligatorie implementarea analizelor de risc la securitatea fizica a unitatilor indiferent de natura acestora, publica sau privata.

**Domnul Riznic Andrei-Marius**, consilier local, precizeaza ca in ceea ce priveste paza in unitatile de invatamant din Pascani, lucrurile sunt haotice. Sunt unele scoli care stau bine la acest capitol, dar sunt si unele care stau foarte prost. Ca proprietar a cladirilor, trebuie sa fie luata o masura unitara legea permite acest lucru. Acest proiect de hotarare e un prim pas. Daca va fi votat, se va veni in completarea lui cu un proiect privind infiintarea unui serviciu pentru monitorizarea si supravegherea pazei in scoli in sistem centralizat. Aceasta problema se va rezolva printr-o solutie unitara si pe termen lung. Cadrul legislativ exista. Mentioneaza ca multe scoli nu au aviz ISU. La inceputul anului, numai interventia unui agent de paza specializat a facut ca la liceul Sadoveanu o fata sa nu fie injunghiata. Nevoie este de paza profesionista, de monitorizare si supraveghere. Daca se cauta subterfugii ca acest proiect sa nu fie dus la indeplinire, este raspunderea celor care o fac, dar fereasca dumnezeu sa se intample ceva, toti vor fugi de raspundere.

**Doamna Spiridon Mihaela-Iulia**, consilier local, atrage atentia cu privire la doua probleme: paza si siguranta in scoli. Paznicii sunt pentru paza obiectivelor si nu pentru siguranta elevilor. Paznicii nu au nicun fel de pregatire pentru a asigura siguranta elevilor, cum nici profesorul de serviciu nu are abilitatea necesara de a apara pe toti din scoala daca se intampla un incident. Nu se poate ascunde faptul ca si in scolile din Pascani au fost incidente si ca in aceste cazuri este nevoie de unitati specializate de paza si protectie, pentru a asigura cu adevarat siguranta elevilor in scoli. Profesorii si elevii de serviciu nu pot vedea cine intra in scoala si cu ce ganduri. Ideea de a invita directorii e foarte importanta, pentru ca o astfel de decizie se ia impreuna cu ei, pentru ca ei au alta pozitie si spun ca nu se pot contracta agenti de paza prin intermediul finantarii complementare.

**Domnul Pantazi Dumitru**, primarul municipiului Pascani, precizeaza ca e nedumerit cu privire la proiectul de hotarare. Din discutii reiese ca se doreste infiintarea unui serviciu de paza pentru unitatile de invatamant, asa a inteles din cuvantul initiatorului.

**Domnul Pintilie Marius-Nicolae**, consilier local, precizeaza ca se doreste asigurarea pazei in unitatile de invatamant din Pascani. Cum se va face, urmeaza sa se gaseasca solutii.

**Domnul Pantazi Dumitru**, primarul municipiului Pascani, precizeaza ca asigurarea pazei in scoala revine exclusiv conducerii acesteia, iar autoritatea publica locala are obligatia de a bugeta prin finantarea de baza sau complementara acest serviciu. O alta sursa de finantare sunt veniturile proprii ale unitatilor de invatamant. Au bugetul lor si, functie de acesta, isi organizeaza activitatile pentru buna desfasurare a procesului de invatamant, inclusiv programul de paza. Nu-i opreste nimeni sa contracteze acest serviciu de paza. Daca se doreste infiintarea unui serviciu de paza, trebuie regulament si buget.

**Domnul Riznic Andrei-Marius**, consilier local, precizeaza ca acesta e un prim pas.

**Doamna Labontu Angelica**, director economic in cadrul Primariei municipiului Pascani, precizeaza ca se vede nevoita sa intervina motivat de faptul ca problema cu paza in scoli e fals semnalata vizavi de ceea ce inseamna finantare. Legea educatiei nationale nr. 1 din 2011 stabileste foarte clar modul de finantare: fiecare scoala primeste din cote defalcate sume care sa asigure desfasurarea procesului de invatamant. Cu cat scoala are mai multi elevi, va primi o finantare in consecinta. Vine si finantarea complementara de la bugetul local. De regula, finantare complementara asigura un 10%, dar de la bugetul local s-au alocat sume ce reprezinta 20%, pentru fiecare scoala, in mod echitabil. Se mai poate veni si cu sume suplimentare pentru elevi de exceptie si pentru proiecte la care trebuie sa asigure cofinantarea. Mai sunt si sursele proprii, care vin din donatii si sponsorizari, din parteneriate dintre scoala si asociatia de parinti sau orice alta asociatie. Da citire unui articol din Legea nr. 1/2011 cu privire la finantarea de baza si precizeaza ca paza este un serviciu. Daca aceasta activitate nu poate fi acoperita din finantarea de baza, vine legea si spune mai departe despre finantarea complementara, referindu-se la alte bunuri si servicii, care nu fac parte din finantarea de baza. Directorii de scoala nu pot spune ca nu este legal sa plateasca aceasta activitate din finantarea pe care o primesc conform legii, din banii care se transfera de la autoritatea locala.

**Domnul Riznic Andrei-Marius**, consilier local, solicita sa citeasca un articol din legea – lit. i) cheltuieli pentru sanatatea si securitatea in munca.

**Doamna Labontu Angelica**, director economic in cadrul Primariei municipiului Pascani, precizeaza ca este vorba despre contractele ssm – sanatatea si securitatea in munca, a nu se confunda cu securitatea in scoli. Scolile sunt finantate, directorii si consiliile de administratie hotarasc unde se duc banii.

**Domnul Pintilie Marius-Nicolae**, consilier local, precizeaza ca se bucura in continuare ca se descopera lucruri noi. Se adreseaza d-lui primar si precizeaza ca aceasta vrea sa spuna ca scolile au excedente.

**Doamna Labontu Angelica**, director economic in cadrul Primariei municipiului Pascani, intervine si precizeaza ca nu poate vorbi de excedente.

**Domnul Pantazi Dumitru**, primarul municipiului Pascani, precizeaza ca oricum scolile primesc bani mai multi decat acum 5 ani.

**Domnul Pintilie Marius-Nicolae**, consilier local, precizeaza ca asta cu comparatia e treaba d-lui Zanet, dar acum vorbeste el. Intreaba daca scolile pot plati acest serviciu de paza, daca au cu ce, practic, nu teoretic.

**Doamna Labontu Angelica**, director economic in cadrul Primariei municipiului Pascani, precizeaza ca stiu exact pe ce merg banii.

**Domnul Pintilie Marius-Nicolae**, consilier local, precizeaza ca doamna director spune ca teoretic scolile pot plati paza. Dar se intampla ca profesorii aduna bani de la elevi, elevii dau bani, acestia sunt adunati printr-o asociatie de parinti, o formula legala gasita, si se platesc acei gardieni de la poarta. E o realitate. Stiu toti ca se dau bani. Se doreste ca aceasta cutuma cu strangerea banilor sa dispara de la scoli. Acesta e scopul principal al proiectului de astazi. Teoretic, scolile au bani. Dar practic, scolile nu au cu ce sa plateasca.

**Doamna Labontu Angelica**, director economic in cadrul Primariei municipiului Pascani, precizeaza ca este la latitudinea lor cum utilizeaza resursele financiare.

**Domnul Pantazi Dumitru**, primarul municipiului Pascani, precizeaza ca sunt ordonatori tertiari si ei isi prioritizeaza cheltuielile.

**Domnul Pintilie Marius-Nicolae**, consilier local, precizeaza ca ar vrea ca acei bani pentru paza sa nu mai fie luati de la parinti.

*Se vorbeste concomitent.*

**Doamna Labontu Angelica**, director economic in cadrul Primariei municipiului Pascani, precizeaza ca nu au venit scolile cu solicitari pentru plata serviciului de paza.

**Domnul Pintilie Marius-Nicolae**, consilier local, precizeaza ca vrea sa inteleaga toata lumea fiindca directorii se plang …

**Domnul Pantazi Dumitru**, primarul municipiului Pascani, intervine si solicita sa nu se inteleaga altceva.

**Domnul Pintilie Marius-Nicolae**, consilier local, solicita sa termine ce are de spus.

*Are loc un schimb de replici intre dl. Pantazi Dumitru, primarul municipiului Pascani si dl. Pintilie Marius-Nicolae, consilier local.*

*Domnul Pantazi Dumitru, primarul municipiului Pascani, paraseste sala de sedinte.*

**Domnul Haldan Vasile,** presedinte de sedinta, invita pe cel inscris la cuvant sa termine ce are de spus.

**Domnul Ursu Dumitru-Leonard,** consilier local, precizeaza ca primarul poate interveni oricand in timpul desfasurarii sedintei, fiind ordonator principal de credite.

**Domnul Pintilie Marius-Nicolae**, consilier local, precizeaza ca dl. primar nu e initiatorul proiectului de hotarare si solicita sa fie lasat sa termine fraza.

**Doamna Nedelcu Gabriela,** viceprimarul municipiului Pascani, precizeaza ca tinand cont ca sunt in sala si elevi, ar trebui sa se dea un exemplu de buna purtare. Din punctul sau de vedere, dl. Pintilie a gresit ridicand tonul nepermis, atitudinea fiind total nelalocul sau. Solicita ca acesta sa-si ceara scuze public.

**Domnul Pintilie Marius-Nicolae**, consilier local, precizeaza ca daca cineva s-a simtit deranjat, isi cere scuze.

**Doamna Nedelcu Gabriela,** viceprimarul municipiului Pascani, precizeaza ca ar vrea si ea sa plece.

**Domnul Riznic Andrei-Marius**, consilier local, precizeaza ca nu a fost respectat dreptul la cuvant al domnului Pintilie. Cineva l-a intrerupt cand vorbea.

*Se vorbeste concomitent*.

**Domnul Pintilie Marius-Nicolae**, consilier local, precizeaza ca a vorbit cand presedintele de sedinta i-a dat cuvantul, in rest nu a intrerupt pe nimeni. Nu accepta sa fie intrerupt. Vrea sa se inteleaga ca directorii de scoli nu au solicitat de la primarie finantare suplimentara pentru plata serviciului de paza in scoli.

**Domnul Conache Eduard-Catalin**, consilier local, mentioneaza ca din ce a spus doamna director, exista temei legal. Problema e ca acum aceasta paza e suportata de elevi. Acesta e principalul argument.

**Doamna Nedelcu Gabriela,** viceprimarul municipiului Pascani, intreaba pe initiatori daca acest proiect se aplica la Ploiesti, a inteles ca acestia s-au inspirat de acolo. Acest proiect nu are viza de legalitate si intelege de ce doamna secretar nu a dat viza de legalitate. Trebuie avute in vedere doua aspecte: asociatia de parinti si paza in scoli. Nu este obligatoriu ca orice parinte de elev sa se asocieze sau sa faca parte din aceasta asociatie. Este ilegal a se forta copiii sau parintii sa plateasca, fara voia lor. Din punct de vedere al Primariei municipiului Pascani se incearca asigurarea cator mai multe resurse financiare, astfel incat sa fie asigurat procesul de invatamant. Probleme apar la scolile cu numar scazut de elevi. Tine si de maiestria directorului si a consiliului de administratie in a gestiona eficient fondurile primite.

**Domnul Avasiloaie Vasilica Viorel**, seful Serviciului Politie Locala, precizeaza ca legea nr. 155/2010 prevede la art. 6, lit.b) ca Politia Locala, pe linia sigurantei in scoli, asigura mentinerea ordinii publice in imediata vecinatate a acestora. O alta prevedere limiteaza numarul politistilor locali la 1/1000 de locuitori. Conform datelor statistice, populatia municipiului Pascani e in jur de 33.000 de locuitori, deci politisti locali trebuie sa fie 33. Siguranta elevilor e o problema majora. Nu s-a refuzat de catre Politia Locala niciun apel venit din partea scolilor, s-a intervenit ori de cate ori au fost solicitari. Conform legii, conducatorii institutiilor publice sunt raspunzatori pentru organizarea pazei in scoli. Din ce stie el, in Iasi la liceul Tehnoton au paza proprie si un protocol incheiat cu politia locala. Pe viitor, solicita angrenarea compartimentelor de specialitate la intocmirea proiectelor de hotarari initiate de consilieri. Se alatura doamnei secretar care a afirmat ca nu da viza de legalitate. Este incalcata si legea nr. 24/2000, la un astfel de proiect de hotarare trebuia realizat un studiu de impact. In anul 2014 erau doua scoli cu sisteme de supraveghere video, iar in 2016 toate scolile au sistem de supraveghere functional, cu exceptia scolii “Iordache Cantacuzino”, unde sistemul de camere nu functioneaza de un an. Din anul 2018, aceste sisteme de supraveghere din scoli se pot cupla la politia locala.

**Domnul Olariu Costel-Sorin**, consilier local, precizeaza ca parintii elevilor nu s-au constituit in aceste asociatii de fericire. Trist e faptul ca se stie de mult timp ca se strang aceasti bani si nu se face nimic. Trebuie sa vina tot directorul de scoala si consiliul de administratie. Primaria trebuia sa aiba initiativa, nu sa accepte sa mearga in aceeasi zona de ilegalitate. Considera ca primarie e complice la aceasta ilegalitate, pentru ca acest lucru se intampla de multi ani si se stia prea bine. Tot ce vine din partea opozitiei este rau, ce fac cei de la putere e bun. Trebuia sa se urmareasca cheltuirea banilor de catre director si consiliu de administratie, avand in vedere cum sunt numiti directorii, politic.

 **Doamna Nedelcu Gabriela,** viceprimarul municipiului Pascani, crede ca dl. consilier nu cunoaste legea educatiei nationale. Directorii nu sunt si nu fost numiti politic in Pascani, iar consiliile de administratie ale unitatilor de invatamant sunt formate din cadre didactice, reprezentanti ai autoritatii publice locale si reprezentanti ai parintilor, domnul consilier a refuzat sa faca parte dintr-un consiliu de administratie la scoli si, probabil, de aceea nu cunoaste prea bine problemele de la scoli. Consiliile de administratie nu sunt politice. Predominanti sunt cadrele didactice, parintii, inclusiv elevii sunt reprezentati, fie sunt observatori, fie fac parte din consiliul de administratie.

**Domnul Avramiuc Vasile**, consilier local, precizeaza ca vorbeste jumatate de minut. A cunoscut cand era tanar, printr-un cartier din Roman, un tip care batea tot orasul. Cand ii batea, striga:’Nu mai dati, ca ma dor pumnii.” A incercat sa vorbeasca o data, nu a reusit. Unii din colegi vorbesc de zece ori si daca il intrerupa cineva, e revoltat. Indeamna la disciplina in sedinta, intrucat sunt elevi de fata. A lucrat in invatamant aproape 40 de ani, cunoaste destul de bine problemele din invatamant. Apreciaza gestul domnilor din opozitie, dar trebuie vazut cum se pot repara aceste probleme si daca legea da voie. E necesar pastrarea cumpatului.

**Domnul Iustin Jalaboi**, elev, vrea sa expuna situatii, ca elev, care se nasc in sistem in momentul de fata, ceea ce cunosc ei ca elevi, care stau zilnic in scoala sapte ore. Nu vor sa se inteleaga ca oul o invata acum pe gaina. Vrea doar sa expuna problemele reale in momentul de fata. Anul trecut, dupa ce a preluat mandatul pe scoala, a venit o fata la el, cu lacrimi in ochi si nu stia unde vrea sa ajunga. I-a zis ca nu putea sa plateasca banii la gardieni, iar clasa o constringe sa faca asta. Nu i se pare normal sa se ajunga aici. Pentru el aceasta problema a insemnat enorm si s-a implicat emotional. Sunt situatii in care nu se elibereaza foaia matricola, daca elevul are restanta la plata gardienilor. Sunt situatii reale. Colegul sau a fost sunat ieri anomim si cel care a sunat i-a multumit pentru ceea ce ei incearca sa faca, pentru ca sunt elevi care au de suferit. Nu vor ca politica sa se regaseasca in scoli. In momentul in care se intampla asta, elevii au de suferit. S-au pus intrebari de ce lipsesc directorii de scoli din sala. Sunt ani de cand elevii au asteptat sa se schimbe ceva si nu s-a schimbat nimic. Vor sa-si faca auzita vocea, o voce care o considera puternica, pentru ca elevii sunt principalii beneficiari ai educatiei.

**Domnul Haldan Vasile,** presedinte de sedinta, intreaba daca mai sunt intrebari.

**Doamna Labontu Angelica**, director economic in cadrul Primariei municipiului Pascani, precizeaza ca asociatiile de parinti se constituie printr-un act voluntar. Daca este incheiat un act intre asociatia de parinti si scoala, asociatia da benevol bani pentru anumite activitati. Nu poate fi impiedicat un parteneriat intre parinti si scoala, dar pe baze legale. Scoala trebuie sa inregistreze aceste venituri incasate de la asociatia de parinti.

**Doamna Jitaru Irina,** secretarul municipiului Pascani, aminteste amendamentul: inclocuirea in preambul a legii 371/2004 cu legea nr. 155/2010, iar la art. 4 inlocuirea sintagmei “si Politia Comunitara” cu “sau Politia Locala”.

**Domnul Haldan Vasile,** presedinte de sedinta, supune la vot amendamentul citit de doamna secretar:

**Pentru = 9**

**Impotriva = -**

**Abtineri = 9**

**Domnul Haldan Vasile,** presedinte de sedinta, supune la vot proiectul de hotarare in forma prezentata:

**Pentru = 9**

**Impotriva = 1**

**Abtineri = 8**

**Doamna Nedelcu Gabriela,** viceprimarul municipiului Pascani, vrea sa faca o completare fiindca elevii au semnalat niste aspecte, din punctul sau de vedere foarte importante. Sa se ridice aceste probleme in consiliul profesoral. Daca s-a refuzat eliberarea de foi matricole, este grav.

**Doamna Spiridon Mihaela-Iulia**, consilier local, precizeaza ca in consiliul profesoral nu se iau astfel de decizii. In consiliul profesoral nu se aduc la cunostiinta profesorilor deciziile pe care le ia asociatia de parinti. Parintii nu sunt obligati sa se asocieze, dar sunt determinati sa se asocieze. Grija principala a parintilor trebuie sa fie educatia copiilor si nu grija pentru banii de paza si protectie e elevilor in scoala, pentru ca paza si protectia in scoli nu trebuie sa fie asigurata de parinti, ci de institutiile abilitate.

**Domnul Haldan Vasile,** presedinte de sedinta, propune trecerea la urmatorul punct de pe ordinea de zi:

**1. PROIECT DE HOTARARE privind constituirea Comisiei de evaluare a managementului institutiilor de cultura-Casa de Cultura “Mihail Sadoveanu” si Biblioteca Municipala Pascani-aflate in subordinea Consiliului Local al Municipiului Pascani**

 *Initiatorii proiectului de hotarare – Grup consilieri PNL*

**Domnul Haldan Vasile,** presedinte de sedinta, intreaba daca sunt discutii pe marginea acestui proiect.

**Doamna Jitaru Irina,** secretarul municipiului Pascani, precizeaza ca ordinul nr. 2799/ 2015 al munistrului culturii precizeaza cum se constutuie aceasta comisie, prin ordin sau dspozitie, functie de specificul institutiei.

**Domnul Conache Eduard-Catalin**, consilier local, intreaba unde s-a vazut ca infiinteaza comisii. Se aproba comisia de evaluare a managementului.

**Doamna Jitaru Irina,** secretarul municipiului Pascani, precizeaza ca acesta comisie exista in virtutea legii.

**Domnul Conache Eduard-Catalin**, consilier local, intreaba daca aceasta comisie exista.

**Doamna Jitaru Irina,** secretarul municipiului Pascani, precizeaza ca nu, dar legea spune cum se constituie si nu prin hotarare de consiliu local.

**Domnul Conache Eduard-Catalin**, consilier local, intreaba cum se constituie comisia.

**Doamna Jitaru Irina,** secretarul municipiului Pascani, precizeaza ca prin dispozitie de primar.

**Domnul Conache Eduard-Catalin**, consilier local, mentioneaza ca prin dispozitie de primar se numesc membrii, nu se constituie comisia.

**Doamna Jitaru Irina,** secretarul municipiului Pascani, precizeaza “in urmatoarea componenta” inseamna sa constituie o comisie.

**Domnul Conache Eduard-Catalin**, consilier local, mentioneaza ca aceasta comisie trebuia sa existe din anul 2014.

**Doamna Jitaru Irina,** secretarul municipiului Pascani, precizeaza ca aceasta comisie exista in virtutea legii si prin dispozitie se stabilesc membrii acestei comisii.

**Domnul Conache Eduard-Catalin**, consilier local,intreaba daca exista o astfel de comisie la nivel de municipiu. Intreaba daca activitatea acestor institutii este controlata.

**Doamna Jitaru Irina,** secretarul municipiului Pascani, precizeaza ca nu despre asta se discuta acum. Discuta pe acest proiect de hotarare si a prezentat de ce va fi raport de nelegalitate.

**Domnul Haldan Vasile**, presedinte de sedinta, precizeaza ca la sfarsitul evaluarii, conform legii, comisia isi inceteaza activitatea.

**Domnul Conache Eduard-Catalin**, consilier local, intreaba daca a existat vreodata o astfel de comisie. A fost evaluat vreodata managementul institutiilor de cultura din Pascani?

**Doamna Nedelcu Gabriela,** viceprimarul municipiului Pascani, mentioneaza ca aceste institutii au prezentat raport de activitate.

**Domnul Conache Eduard-Catalin**, consilier local, precizeaza ca raportul de activitate e una, iar evaluarea e alta. Considera ca acest proiect de hotarare e cat se poate de legal. E vorba despre o comisie prevazuta expres de lege, dar ea nu a fost infiintata niciodata.

**Domnul Pintilie Marius-Nicolae**, conailier local, o intreaba pe doamna secretar ce e de facut pentru a rezolva situatia si a avea aceasta comisie.

**Doamna Jitaru Irina,** secretarul municipiului Pascani, precizeaza ca, vazand acest proiect de hotarare, a discutat cu dl. primar, e obligatia dumnealui de a stabili componenta acestei comisii. Din aceste comisii trebuie sa faca parte si specialisti. Aceasta dispozitie de primar e necesara si obligatorie.

**Domnul Conache Eduard-Catalin**, consilier local, da citire unui articol din lege privind infiintarea comisiilor de evaluare pentru fiecare institutie publica.

**Domnul Haldan Vasile**, presedinte de sedinta, solicita daca mai sunt discutii. Daca nu, supune la vot proiectul in forma prezentata:

**Pentru = 9**

**Impotriva = -**

**Abtineri = 9**

**Domnul Haldan Vasile**, presedinte de sedinta, precizeaza ca hotararea nu a fost adoptata si propune trecerea la urmatorul punct de pe ordinea de zi:

**3. PROIECT DE HOTARARE privind identificarea, inventarierea si expertizarea tehnica a constructiilor care prezinta niveluri insuficiente de protectie la actiuni seismice**

 *Initiatorii proiectului de hotarare – Grup consilieri PNL*

**Domnul Haldan Vasile**, presedinte de sedinta, da cuvantul d-lui Bodoasca.

**Domnul Bodoasca Mihai-Claudiu**, consilier local, precizeaza ca acest proiect de hotarare ar putea sta la baza motivarii convocarii sedintei de astazi. Din 2007, in Pascani nu s-a mai facut nimic in acest domeniu. Consiliul local are obligatia sa inventarieze cladirile proprietate privata, conform actelor normative, respectiv OG nr. 20/1994 si legea nr. 217/2012, ca apoi ulterior sa le expertizeze avand in vedere un normativ de protectie antiseismica P 178, e vorba despre cladirile construite inainte de anul 1978. Dupa identificarea si expertizarea acestor cladiri, se poate face un program anual de interventie. Statul, prin ministerul dezvoltarii, aloca fonduri anual pentru expertizarea si consolidarea cladirilor, inclusiv a locuintelor private. Precizeaza ca dl. Ursu facea o confuzie, primarul identifica doar cladirile proprietate privata, care nu sunt locuinte. S-a initiat acest proiect de hotarare pentru ca pana la sfarsitul anului sa se identifice aceste cladiri, sa se faca un program de interventie, iar pentru anul viitor sa fie prinsi bani in buget si lista cladirilor sa fie transmisa la Inspectoratul de Stat in Constructii, prioritizandu-le. Pentru ca cei de la minister sa acorde bani, trebuie sa fie ceruti acesti bani.

**Domnul Ursu Dumitu-Leonard**, consilier local, propune amanarea acestui proiect pentru o sedinta viitoare, fiind necesara lista cladirilor, pentru a judeca in cunostinta de cauza. Initiativa e buna, dar trebuie completata cu aceasta lista conform OG nr. 20/1994.

**Domnul Bodoasca Mihai-Claudiu**, consilier local, precizeaza ca nu trebuie sa astepte nicio lista. Aparatul de specialitate trebuie sa identifice.

**Domnul Haldan Vasile**, presedinte de sedinta, precizeaza ca ordonanta trebuia aplicata demult, lista trebuia intocmita si o chestiune ce trebuie sa fie permanent in atentia UAT Municipiul Pascani.

**Domnul Bodoasca Mihai-Claudiu**, consilier local, precizeaza ca nu stie sa fie o astfel de hotarare in acest sens. La comisia de urbansim, domnul de la compartimentul patrimoniu a precizat ca exista o lista a cladirilor cu propunere de expertizare, dar nu se face asa.

*Se vorbeste concomitent.*

**Domnul Pintilie Marius-Nicolae**, consilier local, precizeaza ca din punctul sau de vedere proiectul de hotarare e foarte bun, dupa votarea sa se va face lista, vor fi identificate acele cladiri, etc. Astazi trebuie exprimata vointa si apoi urmeaza anumite proceduri, se completeaza lista, se identifica si alte cladiri.

**Doamna Pertu Liliana**, consilier local, crede ca proiectul e mai mult decat se poate face. Crede ca identificarea si inventarierea ar fi fost suficiente, iar expertizarea presupune o fundamentare cu sumele necesare si perioada alocata acestei operatiuni.

*Se vorbeste concomitent.*

**Domnul Riznic Andrei-Marius**, consilier local, precizeaza ca proiectele lor sunt foarte bune, dar nu le voteaza nimeni.

*Se vorbeste concomitent.*

**Domnul Haldan Vasile**, presedinte de sedinta, intreaba daca mai sunt intrebari.

**Domnul Bodoasca Mihai-Claudiu**, consilier local, precizeaza ca el crede ca propunerea lor e corecta, pana la sfarsitul anului se vor identifica cladirile, pentru ca apoi pentru anul viitor sa fie prinsi bani in buget pentru interventii, acolo unde e necesar.

**Domnul Haldan Vasile**, presedinte de sedinta, supune la vot amanarea acestui proiect de hotarare:

**Pentru = 9**

**Impotriva = -**

**Abtineri = 9**

*Se isca discutii in ceea ce priveste cel care poate propune amanarea discutarii proiectului de hotarare.*

**Domnul Haldan Vasile**, presedinte de sedinta, supune la vot proiectul de hotarare in forma prezentata:

**Pentru = 9**

**Impotriva = -**

**Abtineri = 9**

**Domnul Haldan Vasile**, presedinte de sedinta, solicita trecerea la urmatorul punct de pe ordinea de zi:

**4. PROIECT DE HOTARARE privind infiintarea Directiei de Asistenta Sociala a Municipiului Pascani, serviciu public de asistenta sociala, cu personalitate juridica, aflata in subordinea Consiliului Local al municipiului Pascani**

 *Initiatorul proiectului de hotarare – Consilierul local Pintilie Marius-Nicolae*

**Domnul Haldan Vasile**, presedinte de sedinta, solicita intrebari pe marginea proiectului.

**Domnul Pintilie Marius-Nicolae**, consilier local, precizeaza ca acest proiect a mai fost pe ordinea de zi a Consiliului Local in mandatul trecut, a fost initiator, astazi este initiator alaturi de colegii sai liberali. Legea prevede la municipii schimbarea din serviciu in directie, sunt avantaje, se pot organiza mai bine, iese de sub sfera influentei politicului partea sociala, se pot atrage fonduri europene pentru diferite proiecte pentru comunitate. Spera sa se inteleaga necesitatea acestui proiect si roaga sa se voteze pentru. Consiliul Local trecut nu a vrut sa voteze, argumentatia fiind schimbarea organigramei. Nu se schimba organigrama, se infiinteaza directia, dupa care primarul va face mutarile necesare in organigrama conform hotararii care se va lua astazi.

**Doamna Jitaru Irina,** secretarul municipiului Pascani, precizeaza ca a infiinta o directie, un serviciu, un compartiment inseamna modificare de organigrama. A comunicat un raspuns cand s-a venit cu acest proiect, isi sustine acel raspuns si nu va da viza de legalitate.

**Domnul Conache Eduard-Catalin**, consilier local, precizeaza ca legea prevede ca acest serviciu sa se transforme in directie.

**Doamna Jitaru Irina,** secretarul municipiului Pascani, precizeaza ca nu a spus ca este ilegal ca acest serviciu sa se transforme in directie. Atributul schimbarii organigramei este, conform Legii nr. 215/2001, al ordonatorului de credite. Precizeaza ca asta e opinia sa vizavi de legalitatea proiectului.

**Domnul Pintilie Marius-Nicolae**, consilier local, intreaba daca in proiectul lor e trecut ceva de schimbarea organigramei.

**Doamna Jitaru Irina,** secretarul municipiului Pascani, precizeaza ca infiintarea directiei asta inseamna. Orice infiintare de directie, serviciu, compartiment, inseamna modificarea organigramei.

**Domnul Haldan Vasile**, presedinte de sedinta, solicita daca mai sunt intrebari.

**Doamna Nedelcu Gabriela,** viceprimarul municipiului Pascani, vrea sa faca niste precizari: exista in atentie lor acest aspect, dezvoltarea pe componenta sociala, sa se faca si o strategie pentru serviciile sociale la nivel de Pascani si in interiorul strategiei se va regasi si aceasta transformare, dar e necesara o analiza in ceea ce priveste impactul bugetar. Aceasta e singura motivatie pentru care nu s-a creat directia.

**Domnul Haldan Vasile**, presedinte de sedinta, solicita daca mai sunt intrebari. Daca nu, supune la vot proiectul de hotarare in forma prezentata:

**Pentru = 9**

**Impotriva = -**

**Abtineri = 9**

**Domnul Haldan Vasile**, presedinte de sedinta, solicita trecerea la urmatorul punct de pe ordinea de zi:

**5. Interpelari ale grupului de consilieri locali PNL legate de urmatoarele subiecte:**

 **- Dorinta celor de la Apavital de a realiza o interconectare intre conducta de aductiune a apei apartinand UAT Pascani si o alta conducta apartinand unei alte retele de aductiune, straina de reteaua apartinand UAT Pascani**

**- Hotararea Tribunalului Iasi sectia 2 Civila-Contencios Administrativ si Fiscal cu nr. 518/2016 pronuntata la data de -7.06.2016 privind anularea HCL 64/11.05.2016**

**Domnul Pintilie Marius-Nicolae**, consilier local, precizeaza ca a adus in atentia consilierilor doua subiecte:

* Interconectarea care vor sa o faca cei de la Apavital, daca trebuie sau nu acceptul Consiliului Local. Poate ca avand ajutorul oamenilor din compartimentele de specialitate, ale juristilor, ale doamnei secretar, poate ca se va lamuri acest aspect.
* Al doilea subiect este legat tot de Apavital. Este o hotarare a instantei prin care se spune ca redeventa trebuie platita la valoarea de 1,9 milioane lei. Solicita parerea consilierilor, ce se va face.Se va ataca aceasta sentinta? Se spune ca nu se vrea redeventa de 1,9 milioane lei? E o discutie in cadru oficial prin care sa se spuna punctul de vedere.

**Domnul Haldan Vasile**, presedinte de sedinta, intreaba daca vrea cineva sa spuna ceva.

**Domnul Riznic Andrei-Marius,** consilier local, intreaba daca exista o hotarare pentru 1,9 milioane lei.

**Doamna Jitaru Irina,** secretarul municipiului Pascani, precizeaza ca exista acea hotarare nr. 88/2015 care stabileste valoarea redeventei la alt nivel.

**Domnul Riznic Andrei-Marius,** consilier local, intreaba daca se factureaza aceasta redeventa.

**Doamna Jitaru Irina,** secretarul municipiului Pascani, precizeaza ca nu despre asta se discuta, e vorba despre apel.

*Se vorbeste concomitent.*

**Doamna Jitaru Irina,** secretarul municipiului Pascani, il intreaba pe dl. Riznic daca a vazut hotararea 88. In finalul aceasteia, daca nu se inseala, era prevazuta incheierea unui act aditional. Acesta nu s-a incheiat, desi s-a solicitat. In acea hotarare e prevazut alt cuantum al redeventei, motiv pentru care nu vede sensul acestui apel.

**Domnul Riznic Andrei-Marius,** consilier local, intreaba care redeventa a fost acceptata.

**Domnul Pintilie Marius-Nicolae**, consilier local, precizeaza ca se pune problema atacarii acelei sentinte sau nu. Punctul de vedere al consilierilor liberali este de a nu ataca aceasta hotarare.

**Domnul Haldan Vasile**, presedinte de sedinta, mentioneaza ca si ei sunt de acord sa nu atace hotararea.

*Se vorbeste concomitent.*

**Domnul Bodoasca Mihai-Claudiu**, consilier local, precizeaza ca in ceea ce priveste interconectarea care vor sa o faca cei de la Apavital, nu e o operatiune derizorie, asta presupune montarea unei vane pe conducta municipalitatii, plus ca se schimba sursa de apa. Intrebarea care se pune: au voie sa faca aceasta interventie pe un bun care apartine Consiliului Local, fara aprobarea Consiliului local? Comisia de urbansim a solicitat un raspuns de la Apavital, dar nu l-a primit.

**Domnul Haldan Vasile**, presedinte de sedinta, mentioneaza ca a inteles ca aceasta operatiune se face pentru a evita lipsa apei cand apar defecte in aval de punctul respectiv si ar fi benefica pentru pascaneni.

**Domnul Pintilie Marius-Nicolae**, consilier local, afirma ca s-ar putea sa fie. Problema nu e motivatia pentru care se face, ci daca daca trebuie acceptul Consiliului Local sau nu. Motivatia pentru care o fac poate e de buna intentie.

**Domnul Haldan Vasile**, presedinte de sedinta, solicita punctul de vedere al juristilor.

**Domnul Conache Eduard-Catalin**, consilier local, mentioneaza ca asteapta un raspuns din partea doamnei secretar.

**Domnul Pintilie Marius-Nicolae**, consilier local, afirma ca si el asteapta.

**Doamna Jitaru Irina,** secretarul municipiului Pascani, precizeaza ca a aflat despre aceasta chestiune din presa, nu stie sa existe vreo solicitare din partea celor de la Apavital in acest sens. Nu poate spune ca studiat atat de bine contractul de delegare, incat sa se pronunte acum pe aceasta problema. Poata stiu domnii consilieri care au votat acel contract de delegare.

**Domnul Haldan Vasile**, presedinte de sedinta, precizeaza ca e vorba despre modul de a interveni in patrimoniul pascanenilor.

**Domnul Conache Eduard-Catalin**, consilier local, mentioneaza ca au dreptul sa intervina doar pentru reparatii, fara a face modificari.

**Domnul Pintilie Ciprian**, consilier local, precizeaza ca pot inlocui o bucata de conducta, dar nu pot introduce o vana.

**Domnul Conache Eduard-Catalin**, consilier local, precizeaza ca pentru suplimentarea sursei de apa trebuie avut in vedere locul unde se face aceasta operatiune. Mai toate problemele aparute sunt dupa aceasta interconectare.

**Domnul Ursu Dumitru-Leonard**, consilier local, precizeaza ca daca s-a delegat un serviciu cu toate bunurile, ei vor face toate reparatiile, toate upgrad-urile necesare, fara a le distruge. Mentioneaza ca la ultimele inundatii pe raul Moldova, tevile au fost descoperite. S-a solicitat indiguirea acestor conducte, lucru care nu s-a intamplat. Tevile, de culoare verde, sunt tensionate si exista oricand pericolul ca acestea sa sara in aer. Prin acest by-pas care se vrea sa se faca nu se fura apa. Susele de apa, puturile, se invecineaza: unul alimenteaza Iasi-ul, celalalt Pascani-ul. Cand se rupe o conducta, poate fi o situatia de a nu avea apa la Pascani. Folosind acest by-pas, pot sa livreze apa la Pascani. Crede ca e unul dintre argumente, mentionand ca nu e pro Apavital, nici nu-i cunoaste. Un alt argument ar fi secarea unuia din puturi, deoarece panza freatica nu e mereu in acelasi loc, iar din raul Moldova se aprovizioneaza atatea orase. Mentioneaza ca a inteles ca Apavital nu a raspuns nici afirmativ nici negativ, nu stie de ce nu au raspuns.

**Domnul Haldan Vasile**, presedinte de sedinta, precizeaza ca nu se stie daca e corect sau nu, tocmai asta e problema.

**Domnul Conache Eduard-Catalin**, consilier local, precizeaza ca indiferent de argumente, problema care se pune este daca ei puteau interveni fara hotarare de consiliu local.

**Domnul Ursu Dumitru-Leonard**, consilier local, precizeaza ca aceste lucruri trebuiau prinse in contractul de delegare. Daca au fost omise, trebuie prinse, dar ei pot interveni, mai ales pozitiv.

**Domnul Haldan Vasile**, presedinte de sedinta, precizeaza ca una din conditiile prevazute in contractul de delegare este aceea de a asigura apa in municipiul Pascani.

*Se vorbeste concomitent*.

**Domnul Vintur,** cetatean, intreaba ce distanta e de la punctul de interconectare si izvoare, ce distanta e de la interconectare pana la Pascani. Nu crede ca e pusa bine problema. Dupa calcule, izvoarele care aprovizioneaza orasul sunt capabile sa asigure 15 milioane de mc/an dupa debitul lor. Nu intelege argumentatia domnului Ursu. Daca a fost sau nu avocatul celor de la Apavital, se va vedea pe inregistrare. Necesitatea nu e corecta fiindca e reteaua noastra si nu i se pare corect ca acest consiliu local sa nu aiba un cuvant de spus, atunci cand se intervine asupra retelei. Consiliul Local, pascanenii sunt proprietari ai acestei retele. Se poate hotari cu da sau nu, dar sa se hotarasca. Trebuie impusa o autoritate.

**Domnul Riznic Andrei-Marius,** consilier local, precizeaza ca e vorba despre legalitate, nu de utilitate neaparat. Sunt multe lucruri utile, dar nu sunt legale.

**Domnul Haldan Vasile**, presedinte de sedinta, precizeaza ca aceasta problema trebuie studiata.

**Domnul Motatu**, cetatean, intreaba daca aceasta aductiune de apa are un proiect tehnic de executie.

**Domnul Ursu Dumitru-Leonard**, consilier local, raspunde ca probabil da.

**Domnul Motatu**, cetatean, intreaba daca orice interventie se face cu acordul proiectantului. Se refera la aductiunea de apa noua, reabilitata cu fonduri europene. Sa se citeasca proiectul, fiindca asigura apa pentru 50.000 de locuitori, nu pentru cat sunt acum.

**Domnul Olariu Costel-Sorin**, consilier local, solicita doamnei secretar ca in termen de o saptamana sa dea un raspuns la aceasta problema de legalitate.

**Doamna Jitaru Irina,** secretarul municipiului Pascani, precizeaza ca la acest lucru se gandea si ea. Va studia contractul de delegare, care nu este foarte mic, ca sa exprime un punct de vedere in cunostinta de cauza. Intreaba care a fost reactia celor de la Apavital? Au plecat de acolo sau au continuat lucrarile?

**Domnul Riznic Andrei-Marius,** consilier local, precizeaza ca el a fost acolo, s-a prezentat si a cerut documentele in baza carora executa acea lucrare.

**Doamna Jitaru Irina,** secretarul municipiului Pascani, intreaba daca au continuat lucrarea.

**Domnul Riznic Andrei-Marius,** consilier local, precizeaza ca au plecat de acolo.

**Domnul Bodoasca Mihai-Claudiu**, consilier local, precizeaza ca interventia lor nu a fost cu rautate. Pot fi acuzati si de inactiune. Daca se face cumva acea interconectare si aveau nevoie de acceptul consiliului local, iar consiliul local nu se sesizeaza, pot fi acuzati. Au mai fost cazuri chiar in consiliul local. Trebuie sa se stie: au sau nu dreptul.

**Domnul Haldan Vasile**, presedinte de sedinta, precizeaza ca ramane sa primeasca un punct de vedere. Declara inchise lucrarile sedintei extraordinare.

**PRESEDINTE DE SEDINTA Contrasemneaza**

 **Consilier, HALDAN VASILE SECRETARUL MUNICIPIULUI,**

 **Cons. Jr. JITARU IRINA**